Document ID: 32001R1119

Komission asetus (EY) N:o 1119/2001,
annettu 7 päivänä kesäkuuta 2001,
maissia ja durraa koskevan erityisen interventiotoimenpiteen soveltamisesta markkinointivuoden 2000/2001 lopussa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 6 artiklan,
sekä katsoo seuraavaa:
(1) Maissin ja durran interventiokausi päättyy etelässä 30 päivänä huhtikuuta ja pohjoisessa 31 päivänä toukokuuta. Menekin epävarmuus huomioon ottaen tämä voi pohjoisessa kannustaa toimijoita tarjoamaan toukokuun lopulla suuria määriä maissia ja durraa interventioon, vaikka näille määrille olisikin vielä interventiokauden päättymisen jälkeen myyntimahdollisuuksia markkinoilla. Tämä tilanne on mahdollista korjata avaamalla viljojen interventio-ostomahdollisuus 15 päivään elokuuta 2001 asti.
(2) Viljojen interventio-ostoa koskevat edellytykset vahvistetaan interventioelinten suorittaman viljojen haltuunoton menettelyistä 19 päivänä huhtikuuta 2000 annetussa komission asetuksessa (EY) N:o 824/2000(3).
(3) Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Italiaa, Espanjaa, Kreikkaa ja Portugalia lukuun ottamatta jäsenvaltioiden interventioelinten on ostettava asetuksen (ETY) N:o 1766/92 6 artiklan säännösten mukaisesti niille 1 päivästä heinäkuuta 15 päivään elokuuta 2001 tarjotut maissin ja durran määrät.
2. Maksettava hinta on vuoden 2001 toukokuussa voimassa oleva interventiohinta.
3. Interventioelin toteuttaa ostot asetuksen (EY) N:o 824/2000 säännösten mukaisesti.
Asetuksen (EY) N:o 824/2000 4 artiklan 3 kohdan kolmannesta alakohdasta poiketen viimeinen interventioon tarjottu määrä on kuitenkin toimitettava viimeistään 31 päivänä elokuuta 2001.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä kesäkuuta 2001.

Labels: 3
2
17